सर्वमान्य नेता है अटल बिहारी बाजपेयी
‘योजनाओं की जानकारी लोगों तक पहुंचाए’
25 दिसंबर को पूर्व प्रधानमंत्री अटल बिहारी बाजपेयी के जन्म दिवस को सुशासन दिवस के रूप में भारतीय जनता पार्टी ने धूमधाम से मनाया। जन्म दिवस के अवसर पर जिला भाजपा कार्यालय सहित सभी 16 मंडलों में विशेष कार्यक्रम का आयोजन किया गया। कार्यक्रम में केन्द्र और राज्य सरकार की योजनाओं की जानकारी देने के साथ इनके क्रियान्वयन पर पार्टी के पदाधिकारियों व कार्यकर्ताओं द्वारा नजर रखने |शेष पेज 14
पर जोर दिया गया। सुशासन दिवस के अवसर पर जिला भाजपा कार्यालय में आयोजित कार्यक्रम की शुरूआत छग खादी ग्रामोद्योग बोर्ड के अध्यक्ष कृष्ण कुमार राय और नगर पालिका उपाध्यक्ष श्रीमती प्रिया सिंह जूदेव ने अटल बिहार वाजपेयी के छाया चित्र पर तिलक लगा कर किया। कार्यक्रम में मौजूद भाजपा के पदाधिकारियों और कार्यकर्ताओं ने अटल बिहारी बाजपेयी के जयघोष के साथ उनकी लंबी उम्र की कामना की। कार्यक्रम को संबोधित करते हुए कुनकुरी के विधायक रोहित साय ने कहा कि आम लोगों के सहयोग और विकास के लिये केन्द्र और प्रदेश की भाजपा सरकार द्वारा कई योजनाओं का संचालन किया जा रहा है। इन योजनाओं का प्रचार-प्रसार भी शासन द्वारा किया गया है।लेकिन जागरूकता की कमी के कारण जशपुर जैसे जनजातीय बाहुल्य क्षेत्रों में हितग्राही इसका लाभ नहीं उठा पा रहा है। ऐसे में पार्टी के कार्यकर्ताओं की जिम्मेदारी बनती है कि वे अपने क्षेत्र के लोगों का ना केवल इन योजनाओं की जानकारी दें बल्कि इसका लाभ उठाने में वे हितग्राहियों मदद करें। संसदीय सचिव शिवशंकर साय पैंकरा ने कहा कि प्रदेश सरकार आम जनता का जन्म से लेकर मृत्यु तक सभी प्रकार से ख्याल रख रही है। केन्द्र में भाजपा की सरकार आने के बाद स्वच्छता,मुद्रा बैंक जैसी कई योजनाओं की शुरूआत की गई है। इन योजनाओं के क्रियान्वयन को लेकर सरकार पूरी तरह से गंभीर है। योजनाओं का लाभ जरूरतमंदों तक पहुंचाने के लिए कार्यकर्ताओं को जागरूक रहने की आवश्यकता है। जिला भाजपा अध्यक्ष ओम प्रकाश सिन्हा ने कहा कि सुशासन दिवस के आयोजन का उद्देश्य अटल बिहारी बाजपेयी के प्रधानमंत्रित्व काल में देश के विकास के कार्याे को याद करना है। अटल बिहारी के बताए हुए रास्ते का अनुशरण करते हुए प्रधानमंत्री नरेन्द्र मोदी और छग के मुख्यमंत्री रमन सिंह सहित देश के सभी राज्यों की भाजपा सरकारें विकास व जनहित की योजनाएं संचालित कर रही है। कार्यक्रम में पूर्व जिला पंचायत उपाध्यक्ष रायमुनि भगत,पूर्व विधायक जगेश्वर राम,मुकेश शर्मा,भागवत नारायण सिंह,संतोष सिंह,रविन सिन्हा,रूपेश सोनी,संदीप पाठक,राजेश सिन्हा,आकाश गुप्ता सहित पार्टी के पदाधिकारी व कार्यकर्त्ता उपस्थित थे।
क्रियान्वयन की निगरानी करें कमेटी
कार्यक्रम को संबोधित करते हुए नगर पालिका जशपुर की उपाध्यक्ष श्रीमती प्रिया सिंह जूदेव ने कहा कि केन्द्र और प्रदेश की भाजपा सरकारों के द्वारा जो योजनाएं संचालित किए जा रहे हैं उसका प्रचार-प्रसार के साथ सही तरीके से क्रियान्वयन भी जरूरी है। उन्होंनें कहा कि जब तक योजनाओं का लाभ जरूरतमंदों तक नहीं पहुंचेगा,तब तक योजनाओं का कोई औचित्य नहीं है। उन्होंनें कहा कि पार्टी को जिला,मंडल और पंचायत स्तरों पर कमेटी का गठन कर योजनाओं के क्रियान्वयन की निगरानी करनी चाहिए। इससे योजनाओं में गड़बड़ी की शिकायतों को नियंत्रित करने के साथ ही आम जनता के साथ पार्टी कार्यकर्ताओं का सीधा संपर्क भी हो सकेगा।
आयोजन
कार्यक्रम में कहा गया कि श्री बाजपेयी भारत के सर्वमान्य नेता है। उनका सम्मान विरोधी दलों के नेता भी करते हैं। 6 साल तक प्रधान मंत्री पद पर रहने के बाद भी ईमानदारी और निष्ठा पर किसी ने उंगली नहीं उठाई। उन्होंने कहा कि अमेरिका सहित पूरे विश्व के दबाव को दरकिनार करते हुए परमाणु विस्फोट कर भारत को परमाणु शक्ति का अहसास कराया।
hin_Deva hin_Deva hin_Deva hin_Deva hin_Deva hin_Deva bho_Deva hin_Deva